**Anexa nr. 12**

**la Ghid**

**Monitorizare - Calendar detaliat și coordonatele geografice de desfășurare a activităților de teren**

**Documentul trebuie sa conțină minimal informațiile legate de:**

1. Titlul și tipul activității de teren
2. Entitatea care desfășoară activitatea de teren
3. Perioada de implementare a activității pe teren (identificare, inventariere, cartare, monitorizare pentru habitatele și speciile de interes conservativ)
   1. zz/ll/an – zz/ll/an - la nivel general de activitate pentru fiecare habitat / specie / grup de specii după caz
4. Locul de desfășurare
   1. cod și nume arie naturală protejată
   2. Coordonate Stereo70 săptămânale - în care trebuie să se găsească personalul desemnat de solicitant, care realizează identificarea, inventarierea, cartarea, monitorizarea. Lista personalului (nume prenume, serie și număr carte de identitate, număr de telefon pentru contact),

În vederea desfășurării activității de monitorizare, poziționarea temporală a persoanelor implicate în activitatea de teren se va realiza prin utilizarea grilei vectoriale de 2x2 km și a codurilor aferente acesteia din Ghidul standard de monitorizare a speciilor de păsări de interes comunitar din România în cadrul proiectului „Completarea nivelului de cunoaştere a biodiversităţii prin implementarea sistemului de monitorizare a stării de conservare a speciilor de păsări de interes comunitar din România şi raportarea în baza articolului 12 al Directivei Păsări 2009/147/CE”, finanţat prin Programul operaţional Infrastructura mare 2014-2020, aprobat prin Ordinul ministrului mediului, apelor și pădurilor nr. 1358/2021.

ANANP sugerează furnizarea calendarului activităților în format vectorial geospațial cu proiecție Stereo1970.

**Documentul va fi asumat de lider și parterul/partenerii implicat/ți în implementarea activității / activităților**

**Este necesar ca activitățile să fie numerotate / codate și încadrate în activitățile/rezultatele asumate prin cererea de finanțare astfel încât acestea să fie ușor de identificat.**

Atenție !

În contextul verificării desfășurării faptice a activităților asumate a se desfășura pe teren conform contractului de finanțare coroborat cu prevederile legislației în domeniu, dacă personalul care realizează verificarea din partea ANANP, nu identifică personalul solicitantului în locul și perioada de timp anunțată, dacă constată neaplicarea sau aplicarea defectuoasă a prevederilor legislației referitoare din domeniu, respectiv dacă se constată lipsa de corespondență oficială fără motive temeinice, inclusiv a răspunsului ANANP în acest sens, între cele anunțate prin Calendarul detaliat și coordonatele geografice de desfășurare a activităților de teren, solicitantul își asumă de drept neeligibilitatea cheltuielilor activităților care impun activități de teren aferente identificării, inventarierii, cartării și monitorizării, respectiv a activităților și livrabilelor dependente în mod direct de acestea.