**Anexa nr. 3**

**la Ghid**

Acord de parteneriat

**-model-**

nr. \_\_\_\_\_\_\_/\_\_\_\_\_\_\_\_\_\_

**pentru realizarea proiectului** *<denumire proiect >*

**(*acest document reprezintă un model orientativ în scopul reglementarii de principiu a aspectelor legale, financiare* și *de orice alta natură care pot interveni în implementarea în parteneriat a proiectului.***

***Acordul de parteneriat este supus legislației din România și se încheie până cel târziu la depunerea cererii de finanțare și este parte integrantă din aceasta*.)**

**De asemenea, acordul de parteneriat este parte integrantă a contractului de finanțare.**

*în conformitate cu prevederile Ordonanței de urgenţă nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, cu modificările și completările ulterioare, proiectele finanţate din fonduri europene aferente Mecanismului de redresare şi rezilienţă pot avea ca beneficiari parteneriate compuse din două sau mai multe entităţi cu personalitate juridică, înregistrate în România şi/sau în statele membre ale Uniunii Europene, cu condiţia desemnării ca lider al parteneriatului a unei entităţi înregistrate fiscal în România. Aplicabile sunt și prevederile specifice Normele metodologice de aplicare a prevederilor Ordonanţei de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, din 14.02.2022, aprobate prin Hotărârea nr. 209/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, cu modificările și completările ulterioare.*

*Liderul unui parteneriat beneficiar al unui proiect este responsabil cu asigurarea implementării proiectului și a respectării tuturor prevederilor contractului de finanțare încheiat ca urmare a selecției în urma apelului de proiecte. Aceste prevederi nu exonerează partenerii de obligația implementării proiectului conform prevederilor acordului de parteneriat, a respectării prevederilor contractului de finanțare încheiat de liderul parteneriatului cu autoritatea de management și nici de respectarea prevederilor legale în vigoare*

##### Art. 1. Părțile

1. *denumirea completă a institu’iei publice de stat*, cu sediul în *adresa sediului*, codul fiscal …, având calitatea de **Lider de proiect** *<se vor insera datele de identificare ale liderului de parteneriat și conturile distincte deschise pe codurile de identificare fiscală ale acestuia la unitatea teritorială a Trezoreriei Statului>*, astfel:

Contul de disponibilități (codul IBAN) pentru aplicarea mecanismului decontării cererilor de plată: ……………………

Denumirea/adresa unității Trezoreriei Statului: ……………………………

Contul de venituri (codul IBAN) în care se virează sumele aferente cererilor de rambursare:………

Denumirea/adresa unității Trezoreriei Statului : ……………………………

1. *denumirea completă a organizației*, cu sediul în *adresa sediului*, codul fiscal …, având calitatea de **Partener 2** **(.......)** *<se vor insera datele de identificare ale partenerului și, dacă este cazul, conturile distincte deschise pe codurile de identificare fiscală ale acestuia la unitatea teritorială a Trezoreriei Statului>, astfel:*

Contul de disponibilități (codul IBAN) pentru aplicarea mecanismului decontării cererilor de plată: ……………………

Denumirea/adresa unității Trezoreriei Statului: ……………………………

Contul de venituri (codul IBAN) în care se virează sumele aferente cererilor de rambursare:………

Denumirea/adresa unității Trezoreriei Statului : ……………………………

1. *denumirea completă a organizației*, cu sediul în *adresa sediului*, codul fiscal …, având calitatea de **Partener n,** unde *n= numărul total de membri ai parteneriatului<se vor insera datele de identificare ale partenerului și conturile distincte deschise pe codurile de identificare fiscală ale acestuia la unitatea teritorială a Trezoreriei Statului, astfel:*

Contul de disponibilități (codul IBAN) pentru aplicarea mecanismului decontării cererilor de plată: ……………………

Denumirea/adresa unității Trezoreriei Statului: ……………………………

Contul de venituri (codul IBAN) în care se virează sumele aferente cererilor de rambursare:………

Denumirea/adresa unității Trezoreriei Statului : ……………………………

**au convenit următoarele:**

##### Art. 2. Obiectul

Obiectul acestui parteneriat este de a stabili drepturile și obligațiile părților, contribuția financiară proprie a fiecărei părți la bugetul proiectului, precum și responsabilitățile ce le revin în implementarea activităților aferente proiectului: *titlul proiectului*, care este depus în cadrul apelului de proiecte pentru Investiția 3. Actualizarea planurilor de management aprobate și identificarea zonelor potențiale de protecție strictă în habitate naturale terestre și marine în vederea punerii în aplicare a Strategiei UE privind biodiversitatea pentru 2030, sub investiția 3.1. Actualizarea planurilor de management aprobate, finanțat în carul Planului Național de Redresare și Reziliență, Componenta 2: Păduri și protecția biodiversității, investiția I3 - Actualizarea planurilor de management aprobate și identificarea zonelor potențiale de protecție stricta în habitate naturale terestre ți marine în vederea punerii în aplicare a Strategiei UE privind biodiversitatea pentru 2030, zona de proiect nr. ..., cod proiect: ..............., precum și pe perioada de durabilitate și de valabilitate a contractului de finanțare.

Partenerii convin și înțeleg că Liderul parteneriatului beneficiar al unui proiect este responsabil cu asigurarea implementării proiectului și a respectării tuturor prevederilor contractului de finanțare încheiat ca urmare a selecției în urma apelului de proiecte. Aceste prevederi nu exonerează partenerii de obligația implementării proiectului conform prevederilor acordului de parteneriat, a respectării prevederilor contractului de finanțare încheiat de liderul parteneriatului cu autoritatea de management și nici de respectarea prevederilor legale în vigoare

Prezentul acord se constituie anexă la cererea de finanțare.

##### Art. 3. Roluri și responsabilități în implementarea proiectului

##### Rolurile și responsabilitățile sunt descrise în tabelul de mai jos și corespund prevederilor din Cererea de finanțare:

|  |  |
| --- | --- |
| **Organizația** | **Roluri și responsabilități** |
| Lider de parteneriat (Partener 1) | Se vor descrie activitățile și subactivitățile pe care fiecare partener trebuie să le implementeze, în strânsă corelare cu informațiile furnizate în formularul cererii de finanțare  De asemenea, se va menționa valoarea estimată a fiecărei activități, defalcată pentru fiecare partener/lider de parteneriat |
| Partener 2 | idem |
| Partener n | idem |

##### Art. 4. Plățile

Responsabilitățile privind derularea fluxurilor financiare se vor realiza în conformitate cu prevederile Ordonanței de urgență a Guvernului nr. *133/20212021* privind gestionarea financiară a fondurilor europene pentru perioada de programare 2021-2027 *alocate României din Fondul EuropeanEuropean* de *Dezvoltare Regională, FondulFondul* de *Coeziune, Fondul Social European Plus, Fondul pentru Tranziție Justă* și ale *Hotărârii de Guvern* nr. *829 din 27 iunie 2022 pentru aprobarea Normelor metodologice de aplicare a Ordonanței de urgență a Guvernului nr. 133/2021  alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă*~~..~~ Ȋn acest sens, sunt incluse în acordul de parteneriat următoarele prevederi:

1. pentru decontarea cheltuielilor rambursabile fiecare partener va depune la liderul de parteneriat o cerere de rambursare/plată pentru cheltuielile efectuate conform acordului de parteriat și toate documentele justificative, inclusiv dosarul achizițiilor publice derulate de aceștia;
2. liderul de parteneriat este responsabil cu depunerea cererile de prefinanțare/plată/rambursare către autoritatea de management[[1]](#footnote-1), iar autoritatea de management virează, după efectuarea verificărilor necesare, valoarea cheltuielilor nerambursabile în conturile liderului de parteneriat/partenerilor care le-au efectuat, și în concordanță cu valoarea corespunzătoare activității/activităților proprii din proiect, asumate conform prevederilor art. 3, alin. (1) și (2) din acordul de parteneriat. Cererea de plată care conține documentele acceptate la plată corespunzător prevederilor OUG 133/2021, atât în nume propriu, cât și în numele partenerilor.
3. liderul de parteneriat și partenerii își cuprind în bugetul propriu sumele pentru creditele de angajament și creditele bugetare în limita sumei necesare finanțării valorii corespunzătoare activității/activităților proprii din proiect, asumate conform prevederilor acordului de parteneriat, anexă la cererea de finanțare[[2]](#footnote-2)

##### Art. 5. Perioada de valabilitate a acordului de parteneriat

##### Perioada de valabilitate a acordului începe la data semnării prezentului Acord și încetează la data la care Contractul de Finanțare aferent proiectului își încetează valabilitatea. Prelungirea perioadei de valabilitate a contractului de finanțare conduce automat la extinderea Perioadei de valabilitate a prezentului acord.

##### Art. 6. Drepturile și obligațiile liderului de parteneriat (Partener 1)

##### Drepturile liderului de parteneriat

##### Liderul de proiect parteneriat are dreptul să solicite celorlalți parteneri furnizarea oricăror informații și documente legate de proiect, în scopul elaborării rapoartelor de progres, a cererilor de prefinanțare/rambursare/plată, sau a verificării respectării normelor în vigoare privind atribuirea contractelor de achiziție.

##### Liderul de parteneriat va semna Cererea de finanțare și Contractul de finanțare.

##### Liderul unui parteneriat este responsabil cu asigurarea implementării proiectului și a respectării tuturor prevederilor contractului încheiat cu autoritatea de management, precum și cu respectarea prevederilor normelor metodologice aferente OUG 133/2021. Această prevedere nu exonerează partenerii de obligația implementării proiectului conform prevederilor prezentului acord, a respectării prevederilor contractului de finanțare și a legislație aplicabile.

##### Liderul de parteneriat va consulta partenerii cu regularitate, îi va informa despre progresul în implementarea proiectului și le va furniza copii ale rapoartelor de progres și financiare.

##### Propunerile pentru modificări importante ale proiectului (e.g. activități, parteneri etc.), trebuie să fie convenite cu partenerii înaintea solicitării aprobării de către Agenția de implementare / ANANP

Prefinanțarea[[3]](#footnote-3) poate fi solicitată proporțional cu sumele aferente activităților fiecărui partener din valoarea totală eligibilă a contractului de finanțare, respectiv cu ponderea ajutorului de stat/de minimis acordat fiecărui partener din valoarea totală a ajutorului, acolo unde este cazul.

Liderul de parteneriat care a depus cerere de prefinanțare are obligația depunerii unei/unor cereri de rambursare care să cuprindă cheltuielile efectuate din tranșa de prefinanțare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care autoritatea de management a virat tranșa de prefinanțare, fără a depăși durata contractului de finanțare.

În cazul în care cererea de prefinanțare a inclus sume aferente activităților unuia sau mai multor parteneri, liderul de parteneriat poate solicita acordarea unei noi tranșe de prefinanțare care să cuprindă sume destinate exclusiv realizării activităților liderului de parteneriat/partenerului/partenerilor dacă au fost deja depuse una sau mai multe cereri de rambursare prin care fiecare justifică minimum 50% din tranșa anterioară proprie de prefinanțare acordată.

Liderul de parteneriat are obligația împreună cu partenerii de a restitui integral/parțial, după caz, a prefinanțării acordate, în cazul în care nu justifică prin cereri de rambursare utilizarea prefinanțării.

Liderul de parteneriat este responsabil cu transmiterea către autoritatea de management a cererilor de rambursare/plată, împreună cu documentele justificative, rapoartele de progres etc., conform prevederilor contractuale și procedurale.

Liderul de parteneriat are obligația îndosarierii și păstrării tuturor documentelor proiectului în original precum și copii ale documentelor partenerilor, inclusiv documentele contabile, privind activitățile și cheltuielile eligibile în vederea asigurării unei piste de audit adecvate, în conformitate cu legislația comunitară și națională. Toate documentele vor fi păstrate până la închiderea oficială a Programului sau până la expirarea perioadei de durabilitate a proiectului, oricare intervine ultima.

##### Ȋn cazul în care autoritățile cu competențe în gestionarea fondurilor europene constată neîndeplinirea sau îndeplinirea parțială a indicatorilor de rezultat/obiectivelor proiectului, în conformitate cu prevederile art. 6 din OUG nr. 66/2011, în funcție de gradul de realizare a indicatorilor de rezultat/obiectivelor aferenți activităților proprii, liderul de parteneriat și partenerii răspund proporțional sau în solidar pentru reducerile aplicate din sumele solicitate la rambursare/plată.

##### În cazul unui prejudiciu, liderul de parteneriat răspunde solidar cu partenerul din vina căruia a fost cauzat prejudiciul.

##### În cazul rezilierii/revocării contractului/ordinului de finanțare, liderul de parteneriat și partenerii răspund în solidar pentru restituirea sumelor acordate pentru proiect.

##### Liderului de parteneriat este responsabil pentru neregulile identificate în cadrul proiectului aferente cheltuielilor proprii conform notificărilor și titlurilor de creanță emise pe numele său de către Agenția de implementare[[4]](#footnote-4).

##### Drepturile și obligațiile partenerilor

##### Cheltuielile angajate de Partenerii 2 sunt eligibile în același fel ca și cheltuielile angajate de către liderul de parteneriat corespunzător activității/activităților proprii din proiect. Partenerii au dreptul, prin transfer de către AM, la fondurile obținute din procesul de rambursare/plată pentru cheltuielile angajate de către aceștia, care au fost certificate ca eligibile.

Pentru situația în care se solicită prefinanțare, proporțional cu sumele aferente activităților fiecărui partener din valoarea totală eligibilă a contractului de finanțare, respectiv cu ponderea ajutorului de stat/de minimis acordat fiecărui partener din valoarea totală a ajutorului, acolo unde este cazul, garanția prevăzută de legislația în vigoare pentru acordarea prefinanțării este depusă de fiecare partener în proiect, pentru tranșa de prefinanțare solicitată de acesta.

Partenerii au dreptul să fie consultați cu regularitate de către liderul de parteneriat, să fie informați despre progresul în implementarea proiectului și să li se furnizeze, de către liderul departeneriat copii ale rapoartelor de progres și financiare.

Partenerii au dreptul să fie consultați, de către liderul de parteneriat, în privința propunerilor pentru modificări importante ale proiectului (e.g. activități, parteneri etc.), înaintea solicitării aprobării de către Agenția de implementare / ANANP.

Partenerii au obligația de a respecta prevederile legislației naționale și comunitare în vigoare în domeniul achizițiilor publice, ajutorului de stat, egalității de șanse, dezvoltării durabile, informării și publicității în implementarea activităților proprii.

Partenerii sunt obligați să pună la dispoziția liderului de parteneriat documentațiile de atribuire elaborate în cadrul procedurii de atribuire a contractelor de achiziție publică, spre verificare.

Partenerii sunt obligați să transmită copii conforme cu originalul după documentațiile complete de atribuire elaborate în cadrul procedurii de atribuire a contractelor de achiziție publică, în scopul elaborării cererilor de rambursare.

Partenerii sunt obligați să transmită copii conforme cu originalul după documentele justificative, în scopul elaborării cererilor de rambursare/plată.

Partenerii sunt obligați să pună la dispoziția Agenției de implementare/ ANANP, sau oricărui alt organism național sau european, abilitat de lege, documentele și/sau informațiile necesare pentru verificarea modului de utilizare a finanțării nerambursabile, la cerere și în termen de maximum 5 (cinci) zile lucrătoare, și să asigure condițiile pentru efectuarea verificărilor la fața locului.

##### În vederea efectuării verificărilor prevăzute la alin. anterior, Partenerii au obligația să acorde dreptul de acces la locurile și spațiile unde se implementează Proiectul, inclusiv acces la sistemele informatice care au legătură directă cu proiectul, și să pună la dispoziție documentele solicitate privind gestiunea tehnică și financiară a Proiectului, atât pe suport hârtie, cât și în format electronic. Documentele trebuie sa fie ușor accesibile și arhivate astfel încât, să permită verificarea lor.

##### Partenerii sunt obligați să furnizeze liderului de parteneriat orice informații sau documente privind implementarea proiectului, în scopul elaborării rapoartelor de progres.

##### Ȋn cazul în care autoritățile cu competențe în gestionarea fondurilor europene constată neîndeplinirea sau îndeplinirea parțială a indicatorilor de rezultat/obiectivelor proiectului, în conformitate cu prevederile art. 6 din OUG nr. 66/2011, în funcție de gradul de realizare a indicatorilor de rezultat/obiectivelor aferenți activităților proprii, partenerii răspund proporțional sau în solidar pentru reducerile aplicate din sumele solicitate la rambursare/plată.

##### Partenerii au obligația de a restitui Agenției de implementare/ ANANP, orice sumă ce constituie plată nedatorată/sume necuvenite plătite în cadrul prezentului contract de finanțare, în termen de 5 zile lucrătoare de la data primirii notificării.

##### Partenerii sunt obligați să țină o evidență contabilă distinctă a Proiectului, utilizând conturi analitice dedicate pentru reflectarea tuturor operațiunilor referitoare la implementarea Proiectului, în conformitate cu dispozițiile legale.

##### Partenerii sunt obligați să pună la dispoziția auditorului financiar independent si autorizat în condițiile legii toate documentele si/sau informațiile solicitate și să asigure toate condițiile pentru verificarea cheltuielilor de către acesta.

##### Să păstreze toate documentele originale, inclusiv documentele contabile, privind activitățile și cheltuielile eligibile în vederea asigurării unei piste de audit adecvate, în conformitate cu regulamentele comunitare și naționale. Toate documentele vor fi păstrate cel puțin 5 (cinci) ani după expirarea perioadei de valabilitate a contractului de finanțare.

##### În cazul unui prejudiciu, partenerul din vina căruia a fost cauzat prejudiciul răspunde solidar cu liderul de proiect.

##### Pentru neregulile identificate în cadrul proiectului, notificările și titlurile de creanță se emit pe numele liderului de parteneriat/partenerului din a cărui acțiune sau inacțiune a rezultat o abatere de la legalitate, conformitate și regularitate în raport cu dispozițiile naționale și/sau europene.

##### Partenerii pe numele cărora a fost emis titlul de creanță au obligația restituirii sumelor cuprinse în acestea și asigurarea din resurse proprii a contravalorii acestora.

##### În cazul rezilierii/revocării contractului/ordinului de finanțare, liderul de parteneriat și partenerii răspund în solidar pentru restituirea sumelor acordate pentru proiect.

##### Partenerul este ținut de respectarea de către liderul de parteneriat a termenului de restituire, menționat în decizia de reziliere, a sumelor solicitate de Agenția de implementare / ANANP.

**Art. 7. Achiziții publice**

Achizițiile în cadrul proiectului vor fi făcute de membrii parteneriatului, cu respectarea legislației în vigoare, a condițiilor din contractul de finanțare și a instrucțiunilor emise de Agenția de implementare / ANANP/ și/sau alte organisme abilitate.

**Art. 8. Nereguli**

##### Pentru neregulile constatate în cadrul proiectului aferent prezentului acord de parteneriat, titlurile de creanță se emit potrivit prevederilor Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, aprobată cu modificări și completări prin Legea nr. 142/2012, cu modificările și completările ulterioare, pe numele liderului de parteneriat și/sau al partenerului din a cărui acțiune sau inacțiune a rezultat o abatere de la legalitate, conformitate și regularitate în raport cu dispozițiile naționale și/sau europene.

##### Art. 9. Proprietatea

##### Părțile au obligația să mențină proprietatea bunurilor achiziționate/modernizate dacă este cazul, și natura activității pentru care s-a acordat finanțare, pe o perioadă de cel puțin 5 ani de la data efectuării plății finale/ de dare în exploatare și să asigure exploatarea și întreținerea în această perioadă.

##### Liderul de parteneriat are obligația de a asigura funcționarea tuturor bunurilor, echipamentelor, dacă este cazul, ce au făcut obiectul finanțărilor nerambursabile, la locul de desfășurare a proiectului și exclusiv în scopul pentru care au fost realizate.

##### Părțile au obligația să folosească conform scopului destinat și să nu vândă sau să înstrăineze, sub orice formă obiectele / bunurile, fie ele mobile sau imobile finanțate prin PNRR 2021-2027, pe o perioadă de 5 ani de la de la efectuarea plății finale. De asemenea, părțile au obligația respectării prevederilor contractului de finanțare cu privire la ipotecarea bunurilor în scopul realizării proiectului.

**Art. 10. Confidențialitate**

(1) Părțile semnatare ale prezentului acord convin să păstreze în strictă confidențialitate informațiile primite în cadrul și pe parcursul implementării proiectului și sunt de acord să prevină orice utilizare sau divulgare neautorizată a unor astfel de informații. Părțile înțeleg să utilizeze informațiile confidențiale doar în scopul de a-și îndeplini obligațiile din prezentul Acord de Parteneriat.

**Art. 11 Legea aplicabilă**

Prezentului Acord de parteneriat i se va aplica și va fi interpretat în conformitate cu legea română.

Pe durata prezentului Acord, părțile vor avea dreptul să convină în scris asupra modificării anumitor clauze, prin act adițional. Orice modificare a prezentului acord va fi valabilă numai atunci când este convenită de toate părțile și avizată favorabil de Agenția de implementare / ANANP

**Art. 12 Dispoziții finale**

Toate posibilele dispute rezultate din prezentul acord sau în legătură cu el, pe care părțile nu le pot soluționa pe cale amiabilă, vor fi soluționate de instanțele competente.

Acordul de parteneriat este supus legislației din România și este parte integrantă a contractului de finanțare.

Întocmit în *.......* exemplare, în limba română, câte unul pentru fiecare parte și un original pentru cererea de finanțare.

Semnături

|  |  |  |  |
| --- | --- | --- | --- |
| Lider de parteneriat (Partener 1) | Numele, prenumele și funcția reprezentantului legal al organizației/instituției | Semnătura | Data și locul semnării |
| Partener 2 | Numele, prenumele și funcția reprezentantului legal al organizației/instituției | Semnătura | Data și locul semnării |

..Partener n

1. A se vedea art. 22 alin. (3) și art. 25 alin. (6) din OUG 133/2021 și art 47) din N.G 829/2022; [↑](#footnote-ref-1)
2. A se vedea Art. 99 alin (1) din OUG nr. 133/2021; [↑](#footnote-ref-2)
3. În aplicarea dispoziţiilor art. 18 alin. (1) din OUG 133/2021,, cu modificările și completările ulterioare, liderii de parteneriat din categoria beneficiarilor prevăzuţi la art. 7 alin. (1) - (5) şi (15) din actul normativ menționat solicită acordarea de prefinanţare doar în numele partenerilor lor, cu condiţia ca aceşti parteneri să nu se încadreze în prevederile art. 7 alin. (1) - (5), (8), (10) şi (15) din același act normativ. [↑](#footnote-ref-3)
4. A se vedea art. 35 din OUG 133/2021; [↑](#footnote-ref-4)